**FELVÉTELI TÁJÉKOZTATÓ**

**A 2024. június 11-13-án megtartandó Építész Msc felvételi eljárásról az ÓE YBL Karon**

Tisztelt Jövendő Msc-s Hallgatónk! Kedves Felvételizőnk!

A 2024/25 őszi félévében induló Építész mesterképzésünk felvételi eljárásával kapcsolatban az alábbiakról tájékoztatom:

A felvételi eljárás online történik.

A felvételi folyamat egy szakmai írásbeli és egy szakmai szóbeli szakaszból áll. Az angol nyelvű képzésre is jelentkező hallgatók esetében a felvételi egyidőben angol és magyar nyelven történik.

**SZAKMAI ÍRÁSBELI SZAKASZ:**

A szakmai alkalmassági vizsga kezdete: 2024.06.11. délelőtt 10 óra 00 perc.

**A szakmai írásbeli szakasz menete:**

* A Kar honlapján a kezdőlapon a hírek között ([www.ybl.hu](http://www.ybl.hu)) és az alábbi linken 10.00-tól lesz elérhető a vizsga kiírása, mely egy tervezési feladat lesz.
* <https://drive.google.com/drive/folders/1rYvr8W2hxU6RTmdyct6a4S2jL5tNa5WV?usp=share_link>
* A vizsgafeladat megoldását 14.00-ig kell elküldeni az alábbi e-mail címre: ybl.epiteszmernoki.intezet@uni-obuda.hu
* A megoldott vizsgafeladat maximum 5 Mb méretű JPEG kiterjesztésű képfájl, szkennelt vagy befotózott szabadkézi rajz, tetszőleges technikával (ceruza, toll, marker, akvarell, stb).
* Javasolt A/4 – formátumú lapon dolgozni.
* A fájl nevét a következő példa szerint kell megadni: **kovács\_jános\_1999\_10\_rajz** (vezetéknév keresztnév születési dátum (év/hónap) rajz)
* Figyelem! Kizárólag 1 db fájl tölthető fel!

**SZAKMAI SZÓBELI SZAKASZ:**

A szóbeli alkalmassági vizsga kezdete: 2024.06.12. és 2022.06.13. délelőtt 10 óra 00 perc.

**A szóbeli szakasz menete:**

* A vizsgázókat csoportosan, óránként beosztva hívjuk meg a ZOOM programban egy e-mail útján (*arra az e-mailre érkezik a meghívó június 11. kedden, amiről a jelentkező a portfólióját megküldte*). Az e-mailben küldött linkre kétszer kattintva a program automatikusan elindul. A felvételi bizottság mindig csak egy jelöltet enged az online felületre belépni, ezért a csatlakozás után várakozni kell.
* A szóbeli vizsgára szakmai munkásságot bemutató **portfóliót** kell készíteni, amely maximum 3db, releváns építészeti tárgyú alkotást tartalmazhat. A végzős alapszakos hallgatók elsősorban a diplomájukat és korábbi féléves terveiket szerepeltessék!

**A PORTFÓLIÓRÓL:**

**A portfóliót a ZOOM program képernyőmegosztó funkciójával kerül bemutatásra, melyet a jelentkezők az írásbeli vizsga napjáig (2024.06.11.) küldhetik el 10.00-i határidővel az** ybl.epiteszmernoki.intezet@uni-obuda.hu **címre.**

A portfólióban szereplő tervek esetleges társszerzőségét fel kell tüntetni!

A portfólió maximum 5 Mb méretű PDF formátumú lehet.

A portfólió azonosítását a következő szerint kell megadni: **kovács\_jános\_1999\_10\_portfólió**

(vezetéknév keresztnév születési dátum (év/hónap) portfólió)

**EREDMÉNYHIRDETÉS, REKLAMÁCIÓ, TECHNIKAI PROBLÉMA:**

Mind az írásbeli, mind a szóbeli vizsga eredményéről az E-felvételi rendszeren keresztül értesül. A kapott pontokkal kapcsolatos reklamációkat is az E-felvételi rendszeren keresztül juttathatják el a Felvételi Bizottság felé.

**FIGYELEM! A hibás, vagy nem megfelelő fájl elnevezéssel, továbbá a méretkorlátokat nagymértékben átlépő fájlméretben küldött vizsgarajzokat és portfóliókat az Intézet nem fogadja be!**

Technikai probléma esetén kérjük, hogy az alábbi e-mail címre írjanak:

ybl.epiteszmernoki.intezet@uni-obuda.hu



|  |  |  |
| --- | --- | --- |
| **Budapest, 2024. 04. 30.** |  | Dr. Sugár ViktóriaintézetigazgatóÉpítészmérnöki IntézetÓbudai Egyetem Ybl Miklós Építéstudományi Kar |

